ᱟᱭᱡᱚᱞ

ᱟᱭᱤᱡᱚᱞ (ᱤᱝᱞᱤᱥ ᱺ Aizawl) ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱡᱚᱨᱟᱢ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱰᱮᱱᱟᱜ ᱦᱚᱲ ᱮᱞᱮᱞ ᱫᱚ ᱒᱙᱓,᱔᱑᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱢᱟᱱᱮ ᱱᱚᱣᱟ ᱢᱤᱡᱚᱨᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱚᱜᱚᱨ ᱠᱟᱱᱟ ᱾ ᱱᱚᱸᱰᱮ ᱫᱚ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱵᱷᱚᱵᱚᱱ ᱞᱮᱠᱟᱱᱟᱜ ᱥᱚᱨᱠᱟᱨᱤ ᱵᱷᱚᱵᱚᱱ, ᱯᱚᱱᱚᱛ ᱫᱚᱨᱵᱟᱨ ᱟᱨ ᱥᱩᱛᱨᱮᱛ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑᱘᱗᱑ ᱠᱷᱚᱱ ᱑᱘᱗᱒ ᱥᱟᱞᱮ ᱛᱟᱞᱟ ᱨᱮ ᱢᱤᱡᱚ ᱢᱩᱠᱷᱤᱭᱟᱹ ᱵᱨᱤᱴᱤᱥ ᱥᱚᱨᱠᱟᱨ ᱢᱤᱫ ᱵᱷᱮᱜᱟᱨ ᱫᱚᱞᱟᱱ ᱵᱮᱱᱟᱣ ᱨᱮᱱᱟᱜᱼᱮ ᱵᱚᱲᱦᱮ ᱞᱮᱫᱮ ᱛᱟᱦᱮᱸᱫ ᱟᱨ ᱢᱤᱫ ᱵᱤᱞᱰᱤᱝ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱚᱸᱰᱮ ᱜᱮ ᱢᱤᱫ ᱟᱹᱛᱩ ᱵᱮᱱᱟᱣ ᱞᱮᱱ ᱛᱟᱦᱮᱸᱫ., ᱡᱟᱦᱟᱸ ᱫᱚ ᱟᱭᱤᱡᱚᱞ ᱢᱮᱱᱛᱮ ᱠᱚ ᱧᱩᱢ ᱞᱮᱫ ᱛᱟᱦᱮᱸᱫ ᱾ ᱑᱘᱙᱐ ᱥᱟᱞᱮ ᱨᱮ ᱟᱥᱟᱢ ᱨᱤᱱᱤᱡ ᱯᱩᱥᱞᱤᱥ ᱟᱹᱢᱟᱹᱞᱤᱭᱟᱹ ᱰᱚᱞᱤ ᱱᱚᱶᱟ ᱴᱷᱟᱶ ᱛᱮ ᱦᱮᱡ ᱞᱮᱱ ᱛᱟᱦᱮᱸᱫ ᱔᱐᱐ ᱦᱚᱲ ᱥᱟᱵ ᱠᱟᱛᱮ ᱚᱸᱰᱮᱱ ᱠᱚ ᱢᱤᱡᱚ ᱟᱹᱫᱤᱵᱟᱹᱥᱤ ᱵᱤᱨᱩᱫᱷ ᱨᱮ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱵᱨᱤᱴᱤᱥ ᱯᱷᱟᱹᱫᱽ ᱜᱚᱲᱚ ᱞᱟᱹᱜᱤᱫ ᱾ ᱱᱩᱠᱩ ᱫᱚᱞ ᱜᱮ ᱱᱚᱸᱰᱮ ᱵᱟᱥᱟ ᱚᱲᱟᱜ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾The Making of Aijal

ᱚᱛᱱᱚᱜ
ᱟᱭᱤᱡᱚᱞ ᱫᱚ ᱢᱤᱡᱚᱨᱟᱢ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱠᱟᱴᱠᱚᱢ ᱜᱟᱨ (Tropic of Cancer) ᱨᱮᱱᱟᱜ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱑᱑᱓᱒ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱫᱚᱨᱭᱟ ᱫᱟᱜ ᱠᱷᱚᱱ ᱾ ᱱᱚᱝᱠᱟ ᱛᱮ ᱛᱞᱟᱶᱟᱝ ᱵᱷᱮᱞᱤ ᱯᱟᱪᱮ ᱥᱮᱫ ᱛᱮ ᱟᱨ ᱛᱩᱭᱨᱤᱭᱟᱞ ᱜᱟᱰᱟ ᱵᱷᱮᱞᱤ ᱥᱟᱢᱟᱝ ᱥᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱾

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,  ᱟᱭᱤᱡᱚᱞ ᱨᱮ ᱒᱙᱓,᱔᱑᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱕᱐ᱹ᱖᱑% ᱫᱚ ᱠᱚᱲᱟ ᱟᱨ ᱔᱙ᱹ᱓᱙% ᱥᱟᱭᱠᱚᱨᱟ ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱟᱭᱢᱟ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚ ᱢᱩᱸᱫᱽ ᱨᱮᱢᱤᱡᱚ ᱟᱹᱫᱤᱵᱟᱹᱥᱤ ᱫᱚ ᱱᱟᱥᱮ ᱠᱚ ᱥᱟᱝᱜᱮ ᱧᱚᱜ ᱜᱮᱭᱟ ᱾ ᱱᱚᱶᱟ ᱱᱟᱜᱟᱨ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱤᱨᱤᱥᱛᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱡᱟᱦᱟᱸ ᱫᱚ ᱙᱓ᱹ᱖᱓% ᱜᱟᱱ ᱢᱮᱱ ᱜᱟᱱᱚᱜᱼᱟ, ᱚᱱᱟ ᱛᱟᱭᱚᱢ ᱨᱮ ᱦᱤᱸᱫᱩ  ᱫᱷᱚᱨᱚᱢ ᱦᱚᱲ ᱔ᱹ᱑᱔%, ᱤᱥᱞᱟᱹᱢ ᱫᱷᱚᱨᱚᱢ ᱑ᱹ᱕᱒% ᱵᱩᱫᱷᱤᱭᱤᱡᱤᱢ ᱐ᱹ᱔᱕%, ᱥᱤᱠᱷ ᱐ᱹ᱐᱓%, ᱡᱮᱭᱱ ᱫᱷᱚᱨᱚᱢ ᱐ᱹ᱐᱒% ᱚᱱᱟ ᱵᱮᱜᱚᱨ ᱮᱴᱟᱜ ᱠᱚ ᱐ᱹ᱐᱒% ᱜᱟᱱ ᱠᱚ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ